Nr. C 284/2 De Europæiske Fællesskabers Tidende 10. 11. 89 
II 
(Forberedende retsakter) 
KOMMISSIONEN 
Ændret forslag til Rådets beslutning om et særligt program for forskning og teknologisk 
udvikling vedrørende landbrugets konkurrencedygtighed og forvaltningen af landbrugets 
ressourcer (1989-1993) (») 
KOM(89) 506 endelig udg. — SYN 152 
(Forelagt af Kommissionen i medfør af EØF-Traktatens artikel 14% stk. 3, den 16. oktober 1989) 
(89/C 284/02) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg (2), og 
ud fra følgende betragtninger: 
I Traktatens artikel 130 K er det fastsat, at rammepro­
grammet iværksættes ved hjælp af særprogrammer, der 
udarbejdes i forbindelse med hver enkelt foranstaltning. 
ved afgørelse 87/516/Euratom, EØF (3), ændret ved 
afgørelse 88/193/EØF/Euratom (4), vedtog Rådet et 
rammeprogram for Fællesskabets aktioner inden for 
forskning og teknologisk udvikling (1987-1991), som 
omfatter aktioner, der skal iværksættes for at sikre 
udnyttelse og optimal anvendelse af de biologiske 
ressourcer; 
i nævnte afgørelse er det i øvrigt bestemt, at en fælles­
skabsaktion er berettiget, når den bl.a. bidrager til at 
styrke den økonomiske og sociale samhørighed inden for 
Fællesskabet og til at stimulere en global og harmonisk 
udvikling af dette for så vidt aktionen er i overensstem­
melse med de videnskabelige og tekniske krav til forsk­
ningen; det er meningen, at særprogrammet for forsk-
0) EFT nr. C 146 af 13. 6. 1989, s. 15. 
O EFT nr. C 56 af 6. 3. 1989, s. 22. 
(J) EFT nr. L 302 af 24. 10. 1987, s. 1. 
(4) EFT nr. L 89 af 6. 4. 1988, s. 35. ning og teknologisk udvikling vedrørende landbrugets 
konkurrencedygtighed og forvaltning af landbrugets 
ressourcer skal bidrage til virkeliggørelsen af målene for 
den fælles landbrugspolitik; 
i henhold til rammeprogrammet skal der udformes et 
særligt forsknings- og udviklingsprogram vedrørende 
landbrugets konkurrenceevne og forvaltningen af land­
brugets ressourcer for at øge effektiviteten af de menne­
skelige og finansielle ressourcer inden for landbruget og 
for under hensyntagen til de socio-økonomiske forhold i 
landdistrikterne at tage de økonomiske, sociale, miljø­
mæssige og regionale udfordringer op, som følger af 
udviklingen i landbrugsaktiviteterne; 
det er i Fællesskabet nødvendigt at gøre en indsats for at 
løse problemerne med landbrugets overskudsproduktion; 
produktionen skal tilpasses efterspørgslen på marke­
derne, landbrugsindkomsterne skal opretholdes på et 
rimeligt niveau, landbrugsstrukturerne skal rationaliseres 
og moderniseres, og De Europæiske Fællesskabers 
konkurrenceevne på verdensmarkedet skal sikres, og 
samtidig hermed skal miljøet beskyttes og forbedres; 
denne indsats bør sigte på at fremme og udvikle de 
produkter, der er underskud af i Fællesskabet, at 
forbedre landbrugsprodukternes kvalitet og at udvikle 
nye anvendelser for traditionelle og nye landbrugspro­
dukter for derigennem at øge værditilvæksten; 
da talrige områder i Fællesskabet er tilbagestående, er 
der et behov for at klarlægge alle de bestående mulig­
heder for at begrænse de økonomiske og sociale 
forskelle mellem de områder, hvor udviklingen forløber 
langsommere, især i Middelhavsområdet, og de økono­
misk mere udviklede områder i Fællesskabet; 
10. 11. 89 De Europæiske Fællesskabers Tidende Nr. C 284/3 
en af de vigtigste opgaver for landbrugsforskningen vil 
være at begrænse de hastigt stigende produktionsomkost­
ninger i landbruget, bl.a. ved at udvikle nye produk­
tions-, forarbejdnings- og opbevaringssystemer, der tager 
sigte på at nedbringe omkostningerne; 
udarbejdelse af langsigtede planer for forvaltningen af 
ressourcerne kan udmønte sig i nye måder at forvalte 
jord- og vandressourcer på til fordel for landbruget, 
miljøet og landskabet; 
udvikling af metoder og tjenester til formidling af resul­
taterne af landbrugsforskningen vil gøre det lettere for 
landbrugerne at tilpasse sig ændringerne af og udvik­
lingen i den fælles landbrugspolitik; 
programmet vil blive iværksat og udviklet i nært samar­
bejde med aktionerne under rammeprogrammet, særlig 
ECLAIR- og FLAIR-programmerne — 
VEDTAGET FØLGENDE BESLUTNING: 
Artikel 1 
Et særprogram for forskning og teknologisk udvikling 
vedrørende landbrugets konkurrenceevne og forvalt­
ningen af landbrugets ressourcer som beskrevet i bilag I 
vedtages for en periode på fem år at regne fra... . 
Artikel 2 
De midler, der skønnes nødvendige til gennemførelsen af 
programmet, beløber sig til 55 mio ECU, herunder 
udgifter til otte ansatte. 
En vejledende fordelig af disse midler er anført i bilag II. 
Artikel 3 
De nærmere bestemmelser for programmets gennemfø­
relse er anført i bilag I. 
Artikel 4 
1. I løbet af programmets tredje år tager Kommis­
sionen det op til fornyet vurdering og sender Europa-
Parlamentet og Rådet en rapport om resultaterne heraf. 
Denne rapport skal om fornødent være ledsaget af 
forslag til ændring eller forlængelse af programmet. 2. Ved programmets afslutning foretager Kommis­
sionen en evaluering af de opnåede resultater og fore­
lægger Europa-Parlamentet og Rådet en rapport herom. 
3. De ovennævnte rapporter udarbejdes under hensyn­
tagen til de målsætninger, der er opstillet i bilag I til 
denne beslutning, og i overensstemmelse med artikel 2, 
stk. 2, i afgørelse 87/516, Euratom, EØF. 
Artikel 5 
Kommissionen er ansvarlig for gennemførelsen af 
programmet. 
Kommissionen bistås af en komité, der består af repræ­
sentanter for medlemsstaterne, og som har Kommissio­
nens repræsentant som formand. 
Artikel 6 
Kommissionens repræsentant forelægger komitéen et 
udkast til de foranstaltninger, der skal træffes. Komitéen 
afgiver en udtalelse om dette udkast inden for en frist, 
som formanden kan fastsætte under hensyntagen til det 
pågældende spørgsmåls hastende karakter. Den udtaler 
sig med det flertal, der er fastsat i Traktatens artikel 148, 
stk. 2, for vedtagelse af de afgørelser, som Rådet skal 
træffe på forslag af Kommissionen. Under afstemninger i 
komitéen tildeles de stemmer, der afgives af repræsen­
tanterne for medlemsstaterne, den vægt som er fastlagt i 
nævnte artikel. Formanden deltager ikke i afstemningen. 
Kommissionen vedtager foranstaltninger, der straks 
finder anvendelse. Hvis de ikke er i overensstemmelse 
med den af komitéen afgivne udtalelse, underrettes 
Rådet dog straks af Kommissionen om disse foranstalt­
ninger. I så fald kan Kommissionen udsætte gennemfø­
relsen af de foranstaltninger, den har truffet afgørelse 
om, i et tidsrum på højst en måned regnet fra datoen for 
denne underretning. 
Rådet kan med kvalificeret flertal træffe anden afgørelse 
inden for det tidsrum, der er nævnt i ovenstående afsnit. 
Artikel 7 
Denne beslutning er rettet til medlemsstaterne. 
Nr. C 284/4 De Europæiske Fællesskabers Tidende 10. 11. 89 
BILAG 
SÆRPROGRAM FOR FORSKNING OG TEKNOLOGISK UDVIKLING VEDRØRENDE LAND­
BRUGETS KONKURRENCEEVNE OG FORVALTNINGEN AF LANDBRUGETS RESSOURCER 
(1989-1993) 
Mål 
Formålet med forskningsprogrammet er, navnlig takket være udviklingen og anvendelsen af teknologi, at 
nå følgende mål: 
1) at hjælpe landbrugerne til at tilpasse sig de nye betingelser, der skyldes overproduktion og en stram 
pris- og markedspolitik 
2) at opretholde landbrugsbedrifternes indtjening og tilskynde til strukturreformer, samtidig med at 
produktionen styres, og produktionsomkostningerne nedbringes 
3) at styre og forbedre landbrugets situation i overensstemmelse med markedsforholdene i alle tilbage­
stående områder, hvor landbrugsstrukturerne er utilstrækkelige, for derved at bidrage til at styrke den 
økonomiske og sociale samhørighed inden for Fællesskabet 
4) at bevære naturressourcerne og landskabet ved at påse, at anvendelsen af fremtidige teknologier og 
ændringer af produktionssystemerne medfører en forbedring af miljøet 
5) at udvikle landbrugets informationstjenester og -infrastrukturer med henblik på at forbedre formid­
lingen af forskningsresultater i og mellem medlemsstaterne. 
Indhold 
Forskningsaktiviteterne opdeles i fire sektorer: 
1. Omlægning og spredning, herunder ekstensivering, af produktionen, nedbringelse af omkostningerne og 
beskyttelse af miljøet i landdistrikterne 
— indførelse af forbedrede plantesorter og af nye sorter af produkter uden for sæsonen samt af bipro­
dukter med særlig sigte på at øge deres værditilvækst 
— alternative opdrætsmetoder for især geder, får, ammekøer, enhovede dyr og vildt, for at overpro­
duktion kan undgås 
— forbedring af rentabiliteten af skove på landbrugsbedrifter, udvikling af integrerede skovbrugs- og 
husdyrbrugssystemer, identifikation af alternative afgrøder, der kan dyrkes som bundvegetation 
— forbedrede integrerede og biologiske kontrolmetoder, begrænset og forbedret anvendelse af 
gødning, fungicider, herbicider og pesticider i produktionssystemerne 
— udvikling af alternative landbrugsmetoder, særlig biologisk landbrug, med sigte på bevarelse af 
naturressourcerne og landskabet 
— udbygning af foranstaltninger til videreudvikling af den fælles landbrugsstrukturpolitik gennem til­
vejebringelse af de basisdata, der er nødvendige for dennes udformning, evaluering og forvaltning 
— fastsættelse af valgmulighederne for anden anvendelse af landbrugsjord, der er taget ud af produk­
tionen, i miljøfølsomme områder i form af jord- og vandbrugssystemer. 
2. Produktkvalitet, nye anvendelsesmuligheder for traditionelle landbrugsprodukter samt Jytosanitare og zoosa­
nitære aspekter 
— fastlæggelse, evaluering og bestemmelse af kvaliteten af landbrugsprodukter, hvor afsætningsnicher 
måtte findes, især når produkterne kan tilføres en større værditilvækst 
— teknikker, der skal anvendes før og efter høsten, herunder ved transport og opbevaring, til forbed­
ring af kvaliteten 
— virkningerne af rester af gift- eller andre skadelige stoffer, som kan findes i landbrugsprodukterne 
10. 11. 89 De Europæiske Fællesskabers Tidende Nr. C 284/5 
— tilberedning af landbrugsprodukter i relation til emballering og emballeringsmetoder for at sikre 
bedre kvalitet og miljøtryghed 
— diagnose af sygdomme i afgrøder og hos dyr, bekæmpelse af sygdomme, som truer Fællesskabet, og 
forbedring af husdyrs velfærd 
— nye anvendelsesmuligheder for og kvalitetsforbedringer af traditionelle produkter. 
3. Socio-økonotniske aspekter og særaktioner for alle tilbagestående områder 
— vurdering af de strukturelle, sociale og økonomiske følger af anvendelsen af fællesskabspolitikkerne i 
de pågældende områder 
— rundspørge om hindringerne for udviklingen i områderne og retningslinjer for senere forsknings- og 
udviklingsaktioner 
— særlige regionale problemer som følge af omlægning, spredning og ekstensivering af afgrøder og 
opdræt 
— særlige regionale problemer som følge af omlægning til beplantning med skov og skovbrug 
— regionale særaktioner til afhjælpning af vandforekomsters utilstrækkelige beskaffenhed eller af for 
rigelige og/eller for sparsomme vandforekomster 
— aktioner til ophjælpning af landbrugets mekanisering i særlige områder 
— integreret udvikling i landdistrikterne. 
4. Metoder og tjenester til formidling af oplysninger om forskningen på landbrugsområdet, især som følge af det 
foreliggende program 
— integrering af EF's informationssystemer vedrørende landbrugsforskning for at give lettere adgang 
hertil og formidle forskningsresultaterne samt udbygning af tjenester, der skal imødekomme den 
fælles landbrugspolitiks og landbrugskredsenes behov 
— teknologisk udvikling af landbrugsoplysningerne for at undgå overlapning, for at forbedre kvaliteten 
af landbrugsforskningen inden for Fællesskabet og for at øge dens værditilvækst 
— anvendelse af datamater og oplysningsmodeller i landbrugsproduktionssystemerne for bedre at 
kunne identificere forskningsområder og oplysningsbehov inden for Fællesskabets programmer. 
De nærmere regler for gennemførelsen 
Programmet består i aktiviteter, som skal gennemføres ved hjælp af omkostningsdelte forskningskon­
trakter, der indgås efter en udvælgelsesprocedure efter indkaldelse af forslag, der offentliggøres i De Euro­
pæiske Fællesskabers Tidende. Deltagerne kan være offentlige eller private organer som f.eks. forskningsin­
stitutter eller universiteter, industri- og landbrugsvirksomheder, enkeltpersoner, sammenslutninger og 
kooperativer eller en kombination af disse forskellige organer, for så vidt de har hjemsted i Fællesskabet. 
For de omkostningsdelte kontrakters vedkommende vil Fællesskabets deltagelse som hovedregel beløbe sig 
til 50 % af de samlede udgifter. Alternativt kan Fællesskabet for projekter, som gennemføres af universi­
teter eller forskningsinstitutter under dette program, dække op til 100 % af de yderligere omkostninger. 
Almindeligvis skal kontrakterne udføres af deltagere fra mere end en medlemsstat. 
Endvidere omfatter programmet samordnede aktiviteter samt uddannelses- og rejsestipendier. Der plan­
lægges reklamekampagner for at fremme kendskabet til møder, seminarer, workshops og stipendier samt 
for at skabe en bedre formidling af resultaterne inden for Fællesskabet. 
I gennemførelsen af programmet vil Kommissionen sørge for en nær samordning med Fællesskabets øvrige 
forskningsaktiviteter, især med de igangværende programmer vedrørende landbrug, bioteknologi og miljø. 
Nr. C 284/6 De Europæiske Fællesskabers Tidende 10. 11. 89 
Evaluering 
I Kommissionens meddelelse til Rådet om Fællesskabets handlingsplan for evaluering af EF's forsknings-
og udviklingsaktiviteter i årene 1987-1991 (') er det anført, at det skal kunne undersøges, om målene for 
de enkelte forskningsprogrammer er realiseret. 
Det generelle formål med det foreliggende program er at styrke landbrugets konkurrenceevne og 
forvaltningen af landbrugsressourcerne. Programmet skal opfylde den fælles landbrugspolitiks og land-
brugskredsenes behov. Det skal sikre en bedre økonomisk og social samhørighed samt miljøbeskyttelse. 
De særlige mål er defineret ovenfor i den indledende del af bilag I. 
Efter udløbet af det andet år efter iværksættelsen vil programmet blive evalueret med hensyn til følgende 
punkter: 
1) det skal fastslås, om de nye forskningsaktiviteter vedrørende visse udvalgte produktionssystemer inden 
for landbruget er blevet gennemført med det sigte at forbedre afsætningsmulighederne og at fastslå, 
hvorvidt forskningsresultaterne kan betegnes som positive 
2) det skal fastslås, om den nye kvalitetsforskning har skabt mulighed for at frembringe produkter af bedre 
kvalitet og forbedre afgrøders og dyrs sundhedstilstand 
3) det skal for de tilbagestående områder fastslås, om den ekstra forskning har gjort det muligt at påpege 
hindringer, at bestemme, hvorledes der skal satses på at løse problemerne, og hvorledes visse særak­
tioner vil kunne styrke den økonomiske og sociale samhørighed i disse områder 
4) det skal fastslås, om der ud over en bedre anvendelse af Agrep-katalogiseringen og af EUR/Agris-nettet 
har kunnet konstateres en udvikling i retning af en udvidet brug af nye teknologier til bedre formidling 
af landbrugsforskningens resultater, især som følge af det foreliggende program 
5) det skal fastslås, om samordningsaktiviteterne stemmer overens med programmets mål, og om de styrker 
nytten og virkningen af programmet og tillige styrker værdien af de betydelige nationale forskningspro­
grammer i medlemsstaterne, hvis de gennemføres over en meget bred front og underlægges passende 
kontrol 
6) det skal fastslås, at arbejdet har haft en supplerende karakter i forhold til og har været samordnet med 
andre fællesskabsaktioner. 
Ved programmets afslutning skal evalueringen omfatte såvel ovennævnte som følgende punkter: 
1) at de resultater, der er opnået som følge af dette særprogram for fællesskabsforskning, kan bidrage til at 
skabe løsninger på visse større problemer, som rejser sig for den fælles landbrugspolitik 
2) at EF-landbrugets konkurrenceevne styrkes ved at de biologiske ressourcer udnyttes til fordel for land­
bruget; at disse ressourcer forvaltes hensigtsmæssigt; at de skadelige virkninger for sundhed og miljø 
nedbringes, og at der skal lægges større vægt på at beskytte og fremhæve naturen og landbosamfundet 
3) at der gennem programmet skabes en værditilvækst, som kan tilskrives det forhold, at de omkostnings-
delte og samordnede aktioner gennemføres af mere end ét land, samt at det derved er blevet muligt at 
undgå overlapning af forskningsindsatsen 
4) at de resultater, der kan finde anvendelse, er blevet undersøgt med hensyn til deres økologiske, struktu­
relle, sociale og økonomiske følger 
5) at formidlingen af resultaterne har bidraget til at udbrede forskningsmetoder og -aktiviteter til geogra­
fiske områder, hvor der ikke tidligere har fundet nogen forskning sted 
6) at der er taget passende hensyn til alle udvælgelseskriterierne i bilag III til afgørelse 87/516/Euratom, 
EØF. 
(') EFT nr. C 14 af 20. 1. 1987, s. 5. 
10. 11. 89 De Europæiske Fællesskabers Tidende Nr. C 284/7 
BILAG II 
VEJLEDENDE INTERN FORDELING AF MIDLER 
I. Kontraktbaserede aktioner (%) 
1. Omlægning og spredning, herunder ekstensivering af produktionen, nedbrin­
gelse af omkostningerne og beskyttelse af miljøet i landdistrikterne 32,5 
2. Produktkvalitet, fytosanitære og zoosanitære aspekter samt nye anvendelses­
muligheder for traditionelle produkter 20,0 
3. Socio-økonomiske aspekter og særaktioner for alle tilbagestående områder 17,5 
4. Bedre formidling og anvendelse af resultaterne, særlig af resultaterne af dette 
landbrugsforskningsprogram 5,0 
II. Samordnede aktioner 
Driftsudgifter i forbindelse med møder, seminarer, publikationer, formidling af 
resultater, løbende katalogisering af landbrugsforskningen og programevaluering 15,5 
III. Uddannelses- og rejsestipendier 5,0 
IV. Personaleudgifter 4,5 (') 
I alt 100,0 
(') Denne procentdel svarer til en stab på otte personer som anført i artikel 2 i den foreliggende beslutning.